Diari Oficial de la Generalitat Valenciana


Sumari del DOGV 4002, del 18-05-2001 (2001/4629)

RESOLUCIÓ d'11 de maig de 2001, del conseller d'Obres Públiques, Urbanisme i Transports, relativa a la informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: «YI2-M37-53.68. Modificat núm. 1 de supressió del pas a nivell (pk 8.992 de la línia de FGV) c/ del General Pastor situat al terme municipal de l'Eliana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4002

Data del DOGV
:   18-05-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/4629


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ d'11 de maig de 2001, del conseller d'Obres Públiques, Urbanisme i Transports, relativa a la informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: «OP8-Y06-92.32. Modificat núm. 1 de supressió del pas a nivell (pk 8.992 de la línia de FGV) c/ del General Pastor situat al terme municipal de l'Eliana. [2001/F4629]
  
Declarada la utilitat pública o interés social i la urgent ocupació dels béns i els drets afectats per la Llei 16/1987, de 30 de juliol, d'Ordenació dels Transports Terrestres, se sotmet a informació pública la relació dels béns i els drets que a continuació s'indiquen, a fi que els interessats puguen formular al·legacions només a l'efecte d'esmenar les possibles errades que s'hagen pogut fer en la relació de béns i drets afectats per la urgent ocupació, en el termini comprés des de l'endemà de l'aparició del present anunci en el Boletín Oficial del Estado i el moment de l'alçament de les actes prèvies a l'ocupació.
  
Simultàniament i de conformitat amb el que disposa l'article 52.2 de la Llei d'Expropiació Forçosa, es convoca tots els afectats per l'expedient d'expropiació a l'alçament d'actes prèvies a l'ocupació i actes d'ocupació que s'haurà de verificar segons el calendari següent.
  
Lloc: Ajuntament de l'Eliana
  
Dia Hora
  
07.06.2001 de 09.30 a 10.30
  
El present assenyalament serà notificat per cèdula als afectats, la relació dels quals figura exposada al tauler d'edictes de l'indicat ajuntament i en aquesta conselleria, situada a l'avinguda de Blasco Ibáñez, 50. Els quals hauran de presentar al dit acte el títol de propietat i l'últim rebut de contribució, si són propietaris d'algun dels immobles afectats, i el contracte d'arrendament i l'últim rebut de lloguer, els arrendataris.
  
Se significa que el present anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, per als interessats que figuren com a desconeguts o que el domicili dels quals s'ignora.
  
Informació:
  
Conselleria d'Obres Públiques, Urbanisme i Transports.
  
Alacant: c/ d'Itàlia, 12. Tel. (96) 593 53 44.
  
Castelló de la Plana: av. del Mar, 16. Tel. (964) 35 80 54.
  
València: av. de Blasco Ibáñez, 50. Tel. (96) 386 64 28.